title: Εκτελεστικός κανονισμός (ΕΕ) 2017/1408 της Επιτροπής, της 1ης Αυγούστου 2017, για την ανάκληση της αποδοχής ανάληψης υποχρέωσης για δύο παραγωγούς-εξαγωγείς σύμφωνα με την εκτελεστική απόφαση 2013/707/ΕΕ για τη βεβαίωση της αποδοχής ανάληψης υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας κατά την περίοδο εφαρμογής των οριστικών μέτρων

text:
               2.8.2017

               EL

               Επίσημη Εφημερίδα της Ευρωπαϊκής Ένωσης

               L 201/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1408 ΤΗΣ ΕΠΙΤΡΟΠΉΣ
   της 1ης Αυγούστου 2017
   για την ανάκληση της αποδοχής ανάληψης υποχρέωσης για δύο παραγωγούς-εξαγωγείς σύμφωνα με την εκτελεστική απόφαση 2013/707/ΕΕ για τη βεβαίωση της αποδοχής ανάληψης υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας κατά την περίοδο εφαρμογής των οριστικών μέτρων
   Η ΕΥΡΩΠΑΪΚH ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης («η Συνθήκη»),
   Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) («ο βασικός κανονισμός αντιντάμπινγκ»), και ιδίως το άρθρο 8,
   Έχοντας υπόψη τον κανονισμό (ΕΕ) 2016/1037 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Ένωσης (2) («ο βασικός κανονισμός κατά των επιδοτήσεων»), και ιδίως το άρθρο 13,
   Έχοντας υπόψη τον εκτελεστικό κανονισμό (ΕΕ) αριθ. 1238/2013 του Συμβουλίου για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (π.χ. κυψελών), καταγωγής ή προέλευσης Λαϊκής Δημοκρατίας της Κίνας (3), και ιδίως το άρθρο 3,
   Έχοντας υπόψη τον εκτελεστικό κανονισμό (ΕΕ) αριθ. 1239/2013 του Συμβουλίου, για την επιβολή οριστικού αντισταθμιστικού δασμού σχετικά με τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες) καταγωγής ή προέλευσης Λαϊκής Δημοκρατίας της Κίνας (4), και ιδίως το άρθρο 2,
   Αφού ενημέρωσε τα κράτη μέλη,
   Εκτιμώντας τα ακόλουθα:
   A.   ΑΝΑΛΗΨΗ ΥΠΟΧΡΕΩΣΗΣ ΚΑΙ ΑΛΛΑ ΙΣΧΥΟΝΤΑ ΜΕΤΡΑ

               (1)

               Με τον κανονισμό (ΕΕ) αριθ. 513/2013 (5), η Ευρωπαϊκή Επιτροπή («η Επιτροπή») επέβαλε προσωρινό δασμό αντιντάμπινγκ στις εισαγωγές στην Ευρωπαϊκή Ένωση («η Ένωση») φωτοβολταϊκών συστοιχιών κρυσταλλικού πυριτίου («συστοιχίες») και βασικών συστατικών στοιχείων (δηλαδή κυψελών και πλακιδίων) καταγωγής ή προέλευσης Λαϊκής Δημοκρατίας της Κίνας («η ΛΔΚ»).

               (2)

               Μια ομάδα παραγωγών-εξαγωγέων εξουσιοδότησε το κινεζικό Εμπορικό Επιμελητήριο Εισαγωγών και Εξαγωγών Μηχανημάτων και Ηλεκτρονικών Προϊόντων («CCCME») να υποβάλει εκ μέρους της στην Επιτροπή πρόταση για ανάληψη υποχρέωσης ως προς τις τιμές, την οποία το CCCME όντως υπέβαλε. Από τους όρους της εν λόγω ανάληψης υποχρέωσης ως προς τις τιμές είναι σαφές ότι η ανάληψη υποχρέωσης αποτελεί σύνθεση των ατομικών αναλήψεων υποχρεώσεων ως προς τις τιμές για κάθε παραγωγό-εξαγωγέα, τις οποίες, για πρακτικούς λόγους, συντόνισε το CCCME.

               (3)

               Με την απόφαση 2013/423/ΕΕ (6) η Επιτροπή αποδέχθηκε την εν λόγω ανάληψη υποχρέωσης ως προς τις τιμές όσον αφορά τον προσωρινό δασμό αντιντάμπινγκ. Με τον κανονισμό (ΕΕ) αριθ. 748/2013 (7) η Επιτροπή τροποποίησε τον κανονισμό (ΕΕ) αριθ. 513/2013 για να εισαγάγει τις τεχνικές αλλαγές που ήταν αναγκαίες λόγω της αποδοχής της ανάληψης υποχρέωσης όσον αφορά τον προσωρινό δασμό αντιντάμπινγκ.

               (4)

               Με τον εκτελεστικό κανονισμό (ΕΕ) αριθ. 1238/2013, το Συμβούλιο επέβαλε οριστικό δασμό αντιντάμπινγκ στις εισαγωγές προς την Ένωση συστοιχιών και κυψελών καταγωγής ή προέλευσης ΛΔΚ («τα υπό εξέταση προϊόντα»). Με τον εκτελεστικό κανονισμό (ΕΕ) αριθ. 1239/2013, το Συμβούλιο επέβαλε επίσης οριστικό αντισταθμιστικό δασμό στις εισαγωγές των υπό εξέταση προϊόντων στην Ένωση.

               (5)

               Μετά την κοινοποίηση τροποποιημένης έκδοσης της ανάληψης υποχρέωσης ως προς τις τιμές από ομάδα παραγωγών-εξαγωγέων («οι παραγωγοί-εξαγωγείς») από κοινού με το CCCME, η Επιτροπή επιβεβαίωσε, με την εκτελεστική απόφαση 2013/707/ΕΕ (8), την αποδοχή της τροποποιημένης ανάληψης υποχρέωσης ως προς τις τιμές («η ανάληψη υποχρέωσης») για την περίοδο εφαρμογής των οριστικών μέτρων. Στο παράρτημα της εν λόγω απόφασης παρατίθενται οι παραγωγοί-εξαγωγείς για τους οποίους έγινε αποδεκτή η ανάληψη υποχρέωσης, στους οποίους συγκαταλέγονται μεταξύ άλλων οι εταιρείες:

                           α)

                           Shenzhen Topray Solar Co. Ltd, καθώς και οι συνδεδεμένες εταιρείες της στη ΛΔΚ και στην Ένωση, οι οποίες καλύπτονται από κοινού από τον πρόσθετο κωδικό TARIC: B880 («Topray Solar»)·

                           β)

                           Yuhuan BLD Solar Technology Co. Ltd, καθώς και η συνδεδεμένη εταιρεία της στη ΛΔΚ, οι οποίες καλύπτονται από κοινού από τον πρόσθετο κωδικό TARIC: B899 («BLD Solar»).

               (6)

               Με την εκτελεστική απόφαση 2014/657/ΕΕ (9), η Επιτροπή αποδέχθηκε πρόταση που κατατέθηκε από τους παραγωγούς-εξαγωγείς από κοινού με το CCCME για την παροχή διευκρινίσεων όσον αφορά την εφαρμογή της ανάληψης υποχρέωσης για τα υπό εξέταση προϊόντα τα οποία καλύπτονται από την ανάληψη υποχρέωσης, δηλαδή τις συστοιχίες και τις κυψέλες καταγωγής ή προέλευσης ΛΔΚ που σήμερα υπάγονται στους κωδικούς ΣΟ ex 8541 40 90 (κωδικοί TARIC 8541409021, 8541409029, 8541409031 και 8541409039) και παράγονται από τους παραγωγούς-εξαγωγείς («καλυπτόμενο προϊόν»). Οι δασμοί αντιντάμπινγκ και οι αντισταθμιστικοί δασμοί που αναφέρονται στην αιτιολογική σκέψη 4 ανωτέρω, μαζί με την ανάληψη υποχρέωσης, αναφέρονται στο εξής από κοινού ως «μέτρα».

               (7)

               Με τον εκτελεστικό κανονισμό (ΕΕ) 2015/866 (10), η Επιτροπή ανακάλεσε την αποδοχή της ανάληψης υποχρέωσης για τρεις παραγωγούς-εξαγωγείς.

               (8)

               Με τον εκτελεστικό κανονισμό (ΕΕ) 2015/1403 (11), η Επιτροπή ανακάλεσε την αποδοχή της ανάληψης υποχρέωσης για ακόμη έναν παραγωγό-εξαγωγέα.

               (9)

               Με τον εκτελεστικό κανονισμό (ΕΕ) 2015/2018 (12), η Επιτροπή ανακάλεσε την αποδοχή της ανάληψης υποχρέωσης για δύο παραγωγούς-εξαγωγείς.

               (10)

               Η Επιτροπή κίνησε έρευνα επανεξέτασης ενόψει της λήξης ισχύος των μέτρων αντιντάμπινγκ με ανακοίνωση για την έναρξη της διαδικασίας, η οποία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (13) στις 5 Δεκεμβρίου 2015.

               (11)

               Η Επιτροπή κίνησε έρευνα επανεξέτασης ενόψει της λήξης ισχύος των αντισταθμιστικών μέτρων με ανακοίνωση για την έναρξη της διαδικασίας, η οποία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (14) στις 5 Δεκεμβρίου 2015.

               (12)

               Η Επιτροπή κίνησε επίσης μερική ενδιάμεση έρευνα επανεξέτασης των μέτρων αντιντάμπινγκ και των αντισταθμιστικών μέτρων με ανακοίνωση για την έναρξη της διαδικασίας, η οποία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (15) στις 5 Δεκεμβρίου 2015.

               (13)

               Με τον εκτελεστικό κανονισμό (ΕΕ) 2016/115 (16), η Επιτροπή ανακάλεσε την αποδοχή της ανάληψης υποχρέωσης για ακόμη έναν παραγωγό-εξαγωγέα.

               (14)

               Με τον εκτελεστικό κανονισμό (ΕΕ) 2016/185 (17), η Επιτροπή επέκτεινε τον οριστικό δασμό αντιντάμπινγκ που επιβλήθηκε με τον εκτελεστικό κανονισμό (ΕΕ) αριθ. 1238/2013 όσον αφορά τις εισαγωγές των υπό εξέταση προϊόντων καταγωγής ή προέλευσης Λαϊκής Δημοκρατίας της Κίνας στις εισαγωγές του υπό εξέταση προϊόντος προέλευσης Μαλαισίας και Ταϊβάν, είτε δηλώνεται ως καταγωγής Μαλαισίας και Ταϊβάν είτε όχι.

               (15)

               Με τον εκτελεστικό κανονισμό (ΕΕ) 2016/184 (18), η Επιτροπή επέκτεινε τον οριστικό αντισταθμιστικό δασμό που επιβλήθηκε με τον εκτελεστικό κανονισμό (ΕΕ) αριθ. 1239/2013 όσον αφορά τις εισαγωγές των υπό εξέταση προϊόντων καταγωγής ή προέλευσης Λαϊκής Δημοκρατίας της Κίνας στις εισαγωγές του υπό εξέταση προϊόντος προέλευσης Μαλαισίας και Ταϊβάν, είτε δηλώνεται ως καταγωγής Μαλαισίας και Ταϊβάν είτε όχι.

               (16)

               Με τον εκτελεστικό κανονισμό (ΕΕ) 2016/1045 (19), η Επιτροπή ανακάλεσε την αποδοχή της ανάληψης υποχρέωσης για ακόμη έναν παραγωγό-εξαγωγέα.

               (17)

               Με τον εκτελεστικό κανονισμό (ΕΕ) 2016/1382 (20), η Επιτροπή ανακάλεσε την αποδοχή της ανάληψης υποχρέωσης για ακόμη πέντε παραγωγούς-εξαγωγείς.

               (18)

               Με τον εκτελεστικό κανονισμό (ΕΕ) 2016/1402 (21), η Επιτροπή ανακάλεσε την αποδοχή της ανάληψης υποχρέωσης για ακόμη τρεις παραγωγούς-εξαγωγείς.

               (19)

               Με τον εκτελεστικό κανονισμό (ΕΕ) 2016/1998 (22), η Επιτροπή ανακάλεσε την αποδοχή της ανάληψης υποχρέωσης για ακόμη πέντε παραγωγούς-εξαγωγείς.

               (20)

               Με τον εκτελεστικό κανονισμό (ΕΕ) 2016/2146 (23), η Επιτροπή ανακάλεσε την αποδοχή της ανάληψης υποχρέωσης για ακόμη δύο παραγωγούς-εξαγωγείς.

               (21)

               Ύστερα από την επανεξέταση ενόψει της λήξης ισχύος των μέτρων και την ενδιάμεση επανεξέταση που αναφέρονται στις αιτιολογικές σκέψεις 10-12, η Επιτροπή διατήρησε την ισχύ των μέτρων με τους εκτελεστικούς κανονισμούς (ΕΕ) 2017/366 (24) και (ΕΕ) 2017/367 (25).

               (22)

               Η Επιτροπή κίνησε επίσης μερική ενδιάμεση επανεξέταση σχετικά με τη μορφή των μέτρων με ανακοίνωση για την έναρξη της διαδικασίας, η οποία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (26) στις 3 Μαρτίου 2017.

               (23)

               Με τον εκτελεστικό κανονισμό (ΕΕ) 2017/454 (27), η Επιτροπή ανακάλεσε την αποδοχή της ανάληψης υποχρέωσης για τέσσερις παραγωγούς-εξαγωγείς.

               (24)

               Με την εκτελεστική απόφαση (ΕΕ) 2017/615 (28), η Επιτροπή αποδέχτηκε πρόταση που υποβλήθηκε από ομάδα παραγωγών-εξαγωγέων από κοινού με το Εμπορικό Επιμελητήριο της Κίνας σχετικά με την εφαρμογή της ανάληψης υποχρέωσης.

               (25)

               Με τον εκτελεστικό κανονισμό (ΕΕ) 2017/941 (29), η Επιτροπή ανακάλεσε την αποδοχή της ανάληψης υποχρέωσης για δύο παραγωγούς-εξαγωγείς.

         Β.   ΟΡΟΙ ΤΗΣ ΑΝΑΛΗΨΗΣ ΥΠΟΧΡΕΩΣΗΣ

               (26)

               Οι παραγωγοί-εξαγωγείς συμφώνησαν, μεταξύ άλλων, να μην πουλούν το καλυπτόμενο προϊόν στον πρώτο ανεξάρτητο πελάτη στην Ένωση κάτω από μια συγκεκριμένη ελάχιστη τιμή εισαγωγής («ΕΤΕ») εντός του σχετικού ετήσιου επιπέδου εισαγωγών στην Ένωση («ετήσιο επίπεδο») που ορίζεται στην ανάληψη υποχρέωσης. Η ΕΤΕ καθορίστηκε βάσει ταμειακού ισοδύναμου. Εάν ο όρος πληρωμής διαφέρει από το ταμειακό ισοδύναμο, κατά τον έλεγχο τήρησης της ΕΤΕ αφαιρείται ένα ποσό από την αξία του τιμολογίου.

               (27)

               Στην ανάληψη υποχρέωσης διευκρινίζεται επίσης, σε έναν μη εξαντλητικό κατάλογο, τι συνιστά παράβαση της ανάληψης υποχρέωσης. Ο εν λόγω κατάλογος περιλαμβάνει ως παράβαση, ειδικότερα, τη σύναψη αντισταθμιστικών ρυθμίσεων με πελάτες, την υποβολή παραπλανητικών δηλώσεων σχετικά με την καταγωγή του υπό εξέταση προϊόντος ή την ταυτότητα του εξαγωγέα. Επίσης, συνιστά παράβαση η συμμετοχή σε σύστημα εμπορικών συναλλαγών το οποίο θα οδηγούσε σε κίνδυνο καταστρατήγησης. Ο κατάλογος περιλαμβάνει επίσης ως παράβαση την έκδοση εμπορικού τιμολογίου, όπως ορίζεται στην ανάληψη υποχρέωσης, στο οποίο η υποκείμενη οικονομική συναλλαγή δεν είναι σύμφωνη με την ονομαστική αξία της.

               (28)

               Επιπλέον, οι παραγωγοί-εξαγωγείς ανέλαβαν την υποχρέωση να μην προβούν σε πώληση άλλων προϊόντων, πλην του καλυπτόμενου προϊόντος, τα οποία παράγουν ή εμπορεύονται πέρα από ένα συγκεκριμένο μικρό ποσοστό της αξίας των συνολικών πωλήσεων του καλυπτόμενου προϊόντος στους ίδιους πελάτες στους οποίους πουλούν το καλυπτόμενο προϊόν («όριο παράλληλων πωλήσεων»).

               (29)

               Σύμφωνα με τους όρους της ανάληψης υποχρέωσης, οι παραγωγοί-εξαγωγείς υποχρεούνται επίσης να υποβάλλουν στην Επιτροπή σε τριμηνιαία βάση αναλυτικές πληροφορίες για το σύνολο των εξαγωγικών τους πωλήσεων στην Ένωση («τριμηνιαίες εκθέσεις»). Οι εκθέσεις περιλαμβάνουν επίσης αναφορά των μεταπωλήσεων στον πρώτο ανεξάρτητο πελάτη στην Ένωση μέσω συνδεδεμένου εισαγωγέα που αναφέρεται στην ανάληψη υποχρέωσης. Οι τελευταίες αυτές εκθέσεις παρέχουν τη δυνατότητα στην Επιτροπή να ελέγξει αν η τιμή μεταπώλησης του συνδεδεμένου εισαγωγέα στον πρώτο ανεξάρτητο πελάτη είναι σύμφωνη με την ΕΤΕ. Επίσης, πρέπει να δηλώνεται η πώληση προϊόντων διαφορετικών από το καλυπτόμενο προϊόν στους ίδιους πελάτες. Τα στοιχεία που περιλαμβάνονται στις εν λόγω τριμηνιαίες εκθέσεις πρέπει να είναι πλήρη και ορθά και οι δηλούμενες συναλλαγές να συμμορφώνονται πλήρως με τους όρους της ανάληψης υποχρέωσης.

               (30)

               Ο παραγωγός-εξαγωγέας ευθύνεται για τις παραβάσεις καθενός από τα συνδεδεμένα μέρη του, είτε καθορίζονται στην ανάληψη υποχρέωσης είτε όχι.

               (31)

               Οι παραγωγοί-εξαγωγείς ανέλαβαν επίσης την υποχρέωση να συμβουλεύονται την Επιτροπή σχετικά με τυχόν δυσκολίες ή ερωτήσεις, τεχνικής ή άλλης φύσεως, που είναι δυνατόν να προκύψουν κατά την εφαρμογή της ανάληψης υποχρέωσης.

               (32)

               Στην ανάληψη υποχρέωσης ορίζεται επίσης ότι η Επιτροπή μπορεί να ανακαλέσει την αποδοχή της ανάληψης υποχρέωσης ανά πάσα στιγμή κατά τη διάρκεια της περιόδου εφαρμογής, εάν αποδειχθεί ότι ο έλεγχος και η εφαρμογή των όρων καθίστανται πρακτικά ανέφικτοι.

               (33)

               Η ανάληψη υποχρέωσης υποχρεώνει, επίσης, τους παραγωγούς-εξαγωγείς να ενημερώνουν την Επιτροπή εγκαίρως σε περίπτωση που προτίθενται να ορίσουν ένα τρίτο μέρος στο εσωτερικό της Ένωσης με το οποίο θα είναι συνδεδεμένοι.

               (34)

               Προκειμένου να εξασφαλιστεί η συμμόρφωση με την ανάληψη υποχρέωσης, οι παραγωγοί-εξαγωγείς ανέλαβαν επίσης την υποχρέωση να επιτρέπουν επισκέψεις επαλήθευσης στις εγκαταστάσεις τους, έτσι ώστε να ελέγχεται η ακρίβεια και η πληρότητα των στοιχείων που υποβάλλονται στην Επιτροπή στις τριμηνιαίες εκθέσεις, και να παρέχουν όλες τις πληροφορίες που κρίνονται αναγκαίες από την Επιτροπή.

               (35)

               Στην ανάληψη υποχρέωσης ορίζεται περαιτέρω ότι η αποδοχή της ανάληψης υποχρέωσης από την Επιτροπή βασίζεται στην εμπιστοσύνη και ότι οποιαδήποτε ενέργεια κλονίζει τη σχέση εμπιστοσύνης με την Επιτροπή δικαιολογεί την άμεση ανάκληση της ανάληψης υποχρέωσης.

         Γ.   ΕΛΕΓΧΟΣ ΤΩΝ ΠΑΡΑΓΩΓΩΝ-ΕΞΑΓΩΓΕΩΝ

               (36)

               Η Επιτροπή, στο πλαίσιο της παρακολούθησης της συμμόρφωσης με την ανάληψη υποχρέωσης, επαλήθευσε τις πληροφορίες που υποβλήθηκαν από τους δύο παραγωγούς-εξαγωγείς BLD Solar και Topray Solar οι οποίες σχετίζονταν με την ανάληψη υποχρέωσης. Επίσης, η Επιτροπή πραγματοποίησε επισκέψεις επαλήθευσης στις εγκαταστάσεις των εν λόγω παραγωγών-εξαγωγέων. Τα πορίσματα που παρατίθενται στις αιτιολογικές σκέψεις 37 έως 48 σκιαγραφούν τα προβλήματα που εντοπίστηκαν για τις εταιρείες BLD Solar και Topray Solar, προβλήματα που υποχρεώνουν την Επιτροπή να ανακαλέσει την αποδοχή της ανάληψης υποχρέωσης για τους εν λόγω δύο παραγωγούς-εξαγωγείς.

         Δ.   ΛΟΓΟΙ ΓΙΑ ΤΗΝ ΑΝΑΚΛΗΣΗ ΤΗΣ ΑΠΟΔΟΧΗΣ ΤΗΣ ΑΝΑΛΗΨΗΣ ΥΠΟΧΡΕΩΣΗΣ

   α)   BLD Solar

               (37)

               Κατά τον χρόνο της επίσκεψης επαλήθευσης τον Δεκέμβριο του 2016, τα λογιστικά στοιχεία της BLD Solar έδειχναν ότι οι τέσσερις μεγαλύτεροι και, κατά τους ισχυρισμούς της, μη συνδεδεμένοι πελάτες της είχαν ακόμα σημαντικά ποσά ανοικτά, τα οποία όφειλαν να καταβάλουν για συστοιχίες που είχαν αγοράσει από την BLD Solar. Για παράδειγμα, ένας πελάτης δεν είχε πληρώσει επί ένα έτος και πλέον μετά την τελευταία αγορά. Το οφειλόμενο υπόλοιπο ανερχόταν σε περισσότερο από το 8 % του συνόλου των πωλήσεων της BLD Solar στον εν λόγω πελάτη. Τέτοιες εκκρεμείς πληρωμές συνιστούν «απεριόριστες πιστώσεις», οι οποίες είναι παροχές προς τον πελάτη. Αυτές δεν επιτρέπονται, καθώς η συμμόρφωση με την ΕΤΕ δεν μπορεί να ελεγχθεί για τις εν λόγω συναλλαγές όπως ορίζεται στην αιτιολογική σκέψη 26. Η BLD Solar είχε εκδώσει μεγάλο αριθμό χρεωστικών σημειωμάτων δύο ημέρες πριν από την επίσκεψη επαλήθευσης, με τα οποία διεκδικούσε, κατά τους ισχυρισμούς της, τις εκκρεμείς πληρωμές. Κανένα από τα εν λόγω χρεωστικά σημειώματα δεν είχε καταχωριστεί στα λογιστικά βιβλία. Επιπλέον, η BLD Solar δεν συμβουλεύτηκε την Επιτροπή για το θέμα αυτό κατά παράβαση των υποχρεώσεων που αναφέρονται στην αιτιολογική σκέψη 31.

               (38)

               Η BLD Solar κατέβαλε ένα σημαντικό ποσό σε έναν εκ των τεσσάρων πελατών που αναφέρονται στην αιτιολογική σκέψη 37. Το όφελος αυτό συνιστά αντισταθμιστική ρύθμιση. Επιπλέον, η πληρωμή δεν αναφέρθηκε στην έκθεση. Η Επιτροπή ανέλυσε τις επιπτώσεις αυτού του οφέλους και συμπέρανε ότι η BLD Solar παραβίασε την υποχρέωσή της να μη συνάψει αντισταθμιστικές ρυθμίσεις, όπως αναφέρεται στην αιτιολογική σκέψη 27. Επιπλέον, με τη μη αναφορά του οφέλους αυτού, η BLD παραβίασε τις υποχρεώσεις υποβολής εκθέσεων που αναφέρονται στην αιτιολογική σκέψη 29.

               (39)

               Σύμφωνα με πληροφορίες που διατίθενται δημοσίως, η BLD Solar διέθετε γραφείο στην Ένωση το οποίο είχε την ίδια διεύθυνση με έναν από τους πελάτες της που αναφέρεται στην αιτιολογική σκέψη 37. Η BLD Solar ισχυρίστηκε ότι επρόκειτο για μη πραγματοποιηθείσα επιχειρηματική συνεργασία. Άλλος ένας εκ των τεσσάρων πελατών που αναφέρονται στην αιτιολογική σκέψη 37 δημοσίευσε ιστότοπο που είναι σχεδόν ταυτόσημος με τον ιστότοπο της BLD Solar, συμπεριλαμβανομένων των ίδιων γλωσσικών σφαλμάτων.

               (40)

               Επίσης, η Επιτροπή διαπίστωσε ότι η BLD καταχώριζε τις πωλήσεις σε δύο εισαγωγείς σε έναν κοινό λογαριασμό πελάτη. Ωστόσο, στις τριμηνιαίες εκθέσεις της στην Επιτροπή η BLD δήλωνε τους εν λόγω πελάτες ως διαφορετικές οντότητες, πράγμα που, ως εκ τούτου, θέτει υπό αμφισβήτηση την ορθότητα των εκθέσεων, όπως αναφέρεται στην αιτιολογική σκέψη 29. Επιπλέον, η BLD έδωσε αντιφατικές εξηγήσεις όσον αφορά την επιχειρηματική σχέση με έναν από τους εν λόγω πελάτες που είναι συνδεδεμένος με έναν Κινέζο παραγωγό-εξαγωγέα ο οποίος δεν υπόκειται στην ανάληψη υποχρέωσης.

               (41)

               Η Επιτροπή ανέλυσε τα πορίσματα που αναφέρονται στις αιτιολογικές σκέψεις 39 έως 40 και κατέληξε στο συμπέρασμα ότι τα προβλήματα αυτά έχουν βλάψει τη σχέση εμπιστοσύνης με την Επιτροπή.

               (42)

               Επιπλέον, η Επιτροπή κατέληξε στο συμπέρασμα ότι, σύμφωνα με τα πορίσματα που παρατίθενται στις αιτιολογικές σκέψεις 37 και 38, η BLD Solar παρέβη τους όρους της ανάληψης υποχρέωσης, όπως περιγράφονται στις αιτιολογικές σκέψεις 26, 27, 29 και 31.

         β)   Topray Solar

               (43)

               Εκτός από τις συστοιχίες, η Topray Solar πούλησε μεγάλες ποσότητες των λεγόμενων καταναλωτικών προϊόντων όπως ηλιακά σιντριβάνια και ηλιακούς φορτιστές-τσάντες. Τα εν λόγω προϊόντα δεν καλύπτονται από την ανάληψη υποχρέωσης. Για τα προϊόντα αυτά δεν εκδίδεται τιμολόγιο ανάληψης υποχρέωσης. Ωστόσο, η Topray Solar προσδιόρισε μονομερώς αυτά τα προϊόντα ως προϊόν που καλύπτεται από την ανάληψη υποχρέωσης και εξέδωσε τιμολόγια ανάληψης υποχρέωσης στους ίδιους πελάτες τα οποία περιείχαν τόσο προϊόντα που καλύπτονταν όσο και προϊόντα που δεν καλύπτονταν από την ανάληψη υποχρέωσης. Επιπλέον, η αξία του προϊόντος που δεν καλυπτόταν από την ανάληψη υποχρέωσης υπερέβαινε το όριο παράλληλων πωλήσεων στους ίδιους πελάτες. Εκτός αυτού, η Topray Solar δεν συμβουλεύτηκε σχετικά την Επιτροπή, κατά παράβαση των υποχρεώσεων που αναφέρονται στην αιτιολογική σκέψη 31.

               (44)

               Εκτός από τις πωλήσεις που αναφέρονται στην αιτιολογική σκέψη 43, η Topray Solar πούλησε πρόσθετα προϊόντα που δεν καλύπτονταν από την ανάληψη υποχρέωσης (π.χ. ηλιακούς ρυθμιστές φόρτισης) στους ίδιους πελάτες, χωρίς να αναφέρει τις πωλήσεις αυτές στην Επιτροπή. Οι πωλήσεις αυτές αύξησαν περαιτέρω την υπέρβαση του ορίου παράλληλων πωλήσεων που αναφέρονται στην αιτιολογική σκέψη 43 και συνιστούν παραβίαση των υποχρεώσεων υποβολής εκθέσεων που αναφέρονται στην αιτιολογική σκέψη 29.

               (45)

               Η Επιτροπή ανέλυσε τις επιπτώσεις αυτού του είδους εμπορικών συναλλαγών και έκρινε ότι συντρέχει υψηλός κίνδυνος διασταυρούμενης αντιστάθμισης της ΕΤΕ, ήτοι εάν καλυπτόμενα προϊόντα και μη καλυπτόμενα προϊόντα πωλούνται στους ίδιους πελάτες καθ' υπέρβαση του ορίου παράλληλων πωλήσεων. Η Επιτροπή κατέληξε στο συμπέρασμα ότι το εντοπισμένο είδος εμπορικών συναλλαγών καθιστά τον έλεγχο της ανάληψης υποχρέωσης της Topray Solar πρακτικά ανέφικτο.

               (46)

               Η Topray Solar πούλησε επίσης σημαντικές ποσότητες προϊόντων που δεν καλύπτονταν από την ανάληψη υποχρέωσης (π.χ. ηλιακούς ρυθμιστές φόρτισης) σε συνδεδεμένο εισαγωγέα στην Ένωση. Η Topray Solar δεν ήταν σε θέση να αποδείξει ότι τα προϊόντα αυτά δεν είχαν τελικά πουληθεί σε πελάτη που αγόρασε παράλληλα συστοιχίες. Η Επιτροπή ανέλυσε τις επιπτώσεις του εν λόγω είδους εμπορικών συναλλαγών και έκρινε ότι συντρέχει υψηλός κίνδυνος διασταυρούμενης αντιστάθμισης, καθώς ο συνδεδεμένος εισαγωγέας της Topray Solar μπορεί να πουλήσει προϊόντα που δεν καλύπτονται από την ανάληψη υποχρέωσης στους ίδιους πελάτες που αγόρασαν παράλληλα συστοιχίες από την Topray Solar. Το εν λόγω είδος εμπορικών συναλλαγών καθιστά τον έλεγχο της ανάληψης υποχρέωσης της Topray Solar πρακτικά ανέφικτο. Η Topray Solar παρέλειψε να αναφέρει τις εν λόγω συναλλαγές στην Επιτροπή, παραβιάζοντας με τον τρόπο αυτόν τις υποχρεώσεις που περιγράφονται στην αιτιολογική σκέψη 29.

               (47)

               Επίσης, η Επιτροπή διαπίστωσε ότι η Topray Solar καταχώριζε τις πωλήσεις σε δύο εισαγωγείς σε έναν κοινό λογαριασμό πελάτη. Ωστόσο, στις τριμηνιαίες εκθέσεις της στην Επιτροπή η Topray Solar δήλωνε τους εν λόγω πελάτες ως διαφορετικές οντότητες, πράγμα που, ως εκ τούτου, θέτει υπό αμφισβήτηση την ορθότητα των εκθέσεων, όπως αναφέρεται στην αιτιολογική σκέψη 29.

               (48)

               H Topray Solar παρέλειψε επίσης να ενημερώσει την Επιτροπή σχετικά με την απόκτηση δύο συνδεδεμένων εταιρειών στην Ένωση, κατά παράβαση της απαίτησης που περιγράφεται στην αιτιολογική σκέψη 33 ανωτέρω. Επιπλέον, μια μικρή συναλλαγή πώλησης σε μια από αυτές τις εταιρείες αναφέρθηκε ως πώληση σε μη συνδεδεμένο εισαγωγέα, κατά παράβαση των υποχρεώσεων που αναφέρονται στην αιτιολογική σκέψη 29.

         Ε.   ΑΞΙΟΛΟΓΗΣΗ ΤΗΣ ΔΥΝΑΤΟΤΗΤΑΣ ΠΡΑΚΤΙΚΗΣ ΕΦΑΡΜΟΓΗΣ ΟΛΩΝ ΤΩΝ ΟΡΩΝ ΤΗΣ ΑΝΑΛΗΨΗΣ ΥΠΟΧΡΕΩΣΗΣ

               (49)

               Η ανάληψη υποχρέωσης προβλέπει ότι μια παράβαση από μεμονωμένο παραγωγό-εξαγωγέα δεν συνεπάγεται αυτομάτως την ανάκληση της αποδοχής της ανάληψης υποχρέωσης για όλους τους παραγωγούς-εξαγωγείς. Σε μια τέτοια περίπτωση, η Επιτροπή οφείλει να εκτιμήσει τις επιπτώσεις της συγκεκριμένης παράβασης όσον αφορά τη δυνατότητα πρακτικής εφαρμογής της ανάληψης υποχρέωσης για όλους τους παραγωγούς-εξαγωγείς και το CCCME.

               (50)

               Κατά συνέπεια, η Επιτροπή αξιολόγησε τις επιπτώσεις των παραβάσεων από τις εταιρείες BLD Solar και Topray Solar όσον αφορά τη δυνατότητα πρακτικής εφαρμογής της ανάληψης υποχρέωσης για όλους τους παραγωγούς-εξαγωγείς και το CCCME.

               (51)

               Η ευθύνη για τις παραβάσεις βαρύνει μόνο τους εν λόγω παραγωγούς-εξαγωγείς· κατά τους ελέγχους που πραγματοποιήθηκαν, δεν εντοπίστηκαν συστηματικές παραβάσεις από μεγάλο αριθμό παραγωγών-εξαγωγέων ή το CCCME.

               (52)

               Ως εκ τούτου, η Επιτροπή κατέληξε στο συμπέρασμα ότι δεν θίγεται η συνολική λειτουργία της ανάληψης υποχρέωσης και ότι δεν υπάρχουν λόγοι ανάκλησης της αποδοχής της ανάληψης υποχρέωσης για όλους τους παραγωγούς-εξαγωγείς και το CCCME.

         ΣΤ.   ΓΡΑΠΤΕΣ ΠΑΡΑΤΗΡΗΣΕΙΣ ΚΑΙ ΑΚΡΟΑΣΕΙΣ

               (53)

               Τα ενδιαφερόμενα μέρη είχαν την ευκαιρία να εκφράσουν τις απόψεις τους και να διατυπώσουν τις παρατηρήσεις τους σύμφωνα με το άρθρο 8 παράγραφος 9 του βασικού κανονισμού αντιντάμπινγκ και το άρθρο 13 παράγραφος 9 του βασικού κανονισμού κατά των επιδοτήσεων. Η Επιτροπή έλαβε παρατηρήσεις από μια ένωση που εκπροσωπεί τους ενωσιακούς παραγωγούς ηλιακών συστοιχιών και κυψελών.

               (54)

               Η ένωση ζήτησε από την Επιτροπή να ανακαλέσει την αποδοχή ανάληψης για τους δύο παραγωγούς-εξαγωγείς με αναδρομική ισχύ καθώς θεωρεί ότι οι εν λόγω παραβάσεις είχαν βλάψει σοβαρά και κατ' επανάληψη τον ενωσιακό κλάδο παραγωγής και είχαν προκαλέσει στρέβλωση της ενωσιακής αγοράς.

               (55)

               Η Επιτροπή εξέτασε αν υπάρχουν λόγοι ακύρωσης μεμονωμένων τιμολογίων ανάληψης υποχρέωσης που είχαν εκδοθεί από τους δύο παραγωγούς-εξαγωγείς δυνάμει του άρθρου 3 παράγραφος 2 στοιχείο β) του εκτελεστικού κανονισμού (ΕΕ) αριθ. 1238/2013 και του άρθρου 2 παράγραφος 2 στοιχείο β) του εκτελεστικού κανονισμού (ΕΕ) αριθ. 1239/2013 του Συμβουλίου.

               (56)

               Όσον αφορά τη BLD Solar, η Επιτροπή δεν διαπίστωσε την ύπαρξη άμεσης σχέσης μεταξύ των εμπορικών πρακτικών που περιγράφονται στις αιτιολογικές σκέψεις 36 έως 41 και των μεμονωμένων τιμολογίων ανάληψης υποχρέωσης. Ως εκ τούτου, θεωρεί ότι δεν συντρέχει λόγος για την ακύρωση τιμολογίων ανάληψης υποχρέωσης.

               (57)

               Όσον αφορά την Topray Solar, η Επιτροπή εξέτασε τις υποθέσεις στις οποίες προϊόντα που καλύπτονταν από την ανάληψη υποχρέωσης πουλήθηκαν στον ίδιο πελάτη μαζί με προϊόντα που δεν καλύπτονταν από την ανάληψη υποχρέωσης, και τις υποθέσεις στις οποίες εκδόθηκαν τιμολόγια ανάληψης υποχρέωσης για την πώληση προϊόντων που δεν καλύπτονταν από την ανάληψη υποχρέωσης. Η Επιτροπή εκτίμησε ότι με την έκδοση τιμολογίων ανάληψης υποχρέωσης στις εν λόγω περιπτώσεις η Topray Solar είχε τη δυνατότητα να αποκρύψει την υπέρβαση του ορίου παράλληλων πωλήσεων. Ως εκ τούτου, η Επιτροπή κατέληξε στο συμπέρασμα ότι υπάρχει άμεση σχέση μεταξύ των εμπορικών πρακτικών που συνιστούν παραβίαση της ανάληψης υποχρέωσης και της έκδοσης των εν λόγω τιμολογίων ανάληψης υποχρέωσης.

         Ζ.   ΑΚΥΡΩΣΗ ΤΙΜΟΛΟΓΙΩΝ ΑΝΑΛΗΨΗΣ ΥΠΟΧΡΕΩΣΗΣ

               (58)

               Οι συναλλαγές πώλησης της Topray Solar που αναφέρονται στην αιτιολογική σκέψη 57 συνδέονται με τα ακόλουθα τιμολόγια ανάληψης υποχρέωσης:

                           Αριθμός εμπορικού τιμολογίου που συνοδεύει εμπορεύματα τα οποία υπόκεινται σε ανάληψη υποχρέωσης

                           Ημερομηνία

                           XD2013092301

                           23.9.2013

                           XD2015042401

                           24.4.2015

                           XD2016041802

                           18.4.2016

                           XD2014060401

                           4.6.2014

                           XD2014061102

                           11.6.2014

                           XD2014061104

                           11.6.2014

                           XD2014071001

                           10.7.2014

                           XD2014071801

                           18.7.2014

                           XD2014072301

                           23.7.2014

                           XD2014080201

                           2.8.2014

                           XD2014091201

                           12.9.2014

                           XD2014120501

                           5.12.2014

                           XD2014121902

                           19.12.2014

                           XD2014122602

                           26.12.2014

                           XD2015021001

                           10.2.2015

                           XD2015021501

                           15.2.2015

                           XD2015032601

                           26.3.2015

                           XD2015041201

                           12.4.2015

                           XD2015052001

                           20.5.2015

                           XD2015052002

                           20.5.2015

                           XD2015060401

                           4.6.2015

                           XD2015060402

                           4.6.2015

                           XD2015062701

                           27.6.2015

                           XD2015062701-R

                           5.7.2016

                           XD2015071001

                           10.7.2015

                           XD2015071001-R

                           5.7.2016

                           XD2015072803

                           28.7.2015

                           XD2015072804

                           28.7.2015

                           XD2015081401

                           14.8.2015

                           XD2015081401-R

                           5.7.2016

                           XD2015092401

                           24.9.2015

                           XD2015093003

                           30.9.2015

                           XD2015120801

                           8.12.2015

                           XD2015122101

                           21.12.2015

                           XD2015122401

                           24.12.2015

                           XD2016010701

                           7.1.2016

                           XD2016011101

                           11.1.2016

                           XD2016032001

                           20.3.2016

                           XD2016032801

                           28.3.2016

                           XD2016041501

                           15.4.2016

                           XD2016041801

                           18.4.2016

                           XD2016052701

                           27.5.2016

                           XD2016061702

                           17.6.2016

                           XD2016062401

                           24.6.2016

                           XD2016071201

                           12.7.2016

                           XD2014021901

                           19.2.2014

                           XD2016011001

                           10.1.2016

                           XD2016011002

                           10.1.2016

                           XD2016051502

                           15.5.2016

                           XD2015091801

                           18.9.2015

                           XD2014111401

                           14.11.2014

                           XD2014032801

                           28.3.2014

                           XD2014050901

                           9.5.2014

                           XD2014080601

                           6.8.2014

                           XD2014082801

                           28.8.2014

                           XD2014091901

                           19.9.2014

                           XD2014121901

                           19.12.2014

                           XD2015020602

                           6.2.2015

                           XD2015032001

                           20.3.2015

                           XD2015052201

                           22.5.2015

                           XD2015062702

                           27.6.2015

                           XD2015091803

                           18.9.2015

                           XD2015101601

                           16.10.2015

                           XD2015112602

                           26.11.2015

                           XD2015123102

                           31.12.2015

                           XD2016042002

                           20.4.2016

                           XD2016052002

                           20.5.2016

                           XD2016071801

                           18.7.2016

                           XD2016072702

                           27.7.2016

                           XD2016092601

                           26.9.2016

                           XD2015021002

                           10.2.2015

                           XD2015021502

                           15.2.2015

                           XD2015032602

                           26.3.2015

                           XD2015112601

                           26.11.2015

                           XD2016020301

                           3.2.2016

                           XD2016042701

                           27.4.2016

                           XD2016061701

                           17.6.2016

                           XD2016062801

                           28.6.2016

                           XD2016070101

                           1.7.2016

                           XD2015051302

                           13.5.2015

                           XD2016090501

                           5.9.2016

                           XD2016072701

                           27.7.2016

               (59)

               Η Επιτροπή κοινοποίησε στην Topray Solar και στους οικείους εισαγωγείς τους λόγους για την ακύρωση καθώς και τον κατάλογο των τιμολογίων, όπως αναφέρθηκαν από την Topray Solar στις περιοδικές της εκθέσεις. Η Επιτροπή χορήγησε ορισμένες παρατάσεις τόσο στην Topray Solar όσο και σε αρκετούς εισαγωγείς για να υποβάλουν τις παρατηρήσεις τους κατόπιν τεκμηριωμένης αιτιολόγησης.

               (60)

               Η Topray Solar περιορίστηκε σε γενικούς ισχυρισμούς ότι εκ παραδρομής ανέφερε τα προϊόντα ηλιακής ενέργειας που δεν καλύπτονταν από την ανάληψη υποχρέωσης και ότι ένα τέτοιο σφάλμα δεν αρκεί για να δικαιολογήσει την ακύρωση των τιμολογίων ανάληψης υποχρέωσης. Δήλωσε επίσης ότι δεν είχε πρόθεση να παραβεί την ανάληψη υποχρέωσης. Η Topray Solar δήλωσε περαιτέρω ότι υπήρξε παρανόηση όσον αφορά τα προϊόντα ηλιακής ενέργειας που δεν καλύπτονταν από την ανάληψη υποχρέωσης.

               (61)

               Όπως αναφέρεται στις αιτιολογικές σκέψεις 29 έως 31, ο εξαγωγέας υποχρεούται να εκδίδει τιμολόγια ανάληψης υποχρέωσης σύμφωνα με τις διατάξεις της ανάληψης υποχρέωσης. Για τυχόν δυσκολίες ή αμφιβολίες σχετικά με την εφαρμογή οφείλει να συμβουλεύεται την Επιτροπή. Εν προκειμένω, η Επιτροπή παραπέμπει στην ολοκληρωμένη καθοδήγηση που είχε εκδοθεί σχετικά με τον όρο «καλυπτόμενο προϊόν». Επιπλέον, η Επιτροπή διοργάνωσε πολλά εκπαιδευτικά σεμινάρια, μεταξύ άλλων, και για αυτό το θέμα. Τέλος, η εκτίμηση κατά πόσο ένα τιμολόγιο ανάληψης υποχρέωσης θα πρέπει να ακυρωθεί, τεκμηριώνεται μόνο με αντικειμενικά στοιχεία.

               (62)

               Ως εκ τούτου, τα επιχειρήματα που αναφέρονται στην αιτιολογική σκέψη 60 απορρίπτονται.

               (63)

               Η Topray Solar αμφισβήτησε επίσης την ακύρωση τιμολογίων. Ισχυρίστηκε ότι το άρθρο 8 και το άρθρο 10 παράγραφος 5 του βασικού κανονισμού αντιντάμπινγκ και το άρθρο 13 και το άρθρο 16 παράγραφος 5 του βασικού κανονισμού κατά των επιδοτήσεων δεν περιλαμβάνουν εξουσιοδότηση για την ακύρωση τιμολογίων ανάληψης υποχρέωσης. Ισχυρίστηκε ότι η Επιτροπή δεν μπορεί να επιβάλει δασμούς/διατάξει τις τελωνειακές αρχές να εφαρμόσουν δασμούς σε εισαγωγές που έχουν τεθεί σε ελεύθερη κυκλοφορία πριν από την ημερομηνία ανάκλησης της αποδοχής της ανάληψης υποχρέωσης, αν οι εισαγωγές δεν είναι καταγεγραμμένες. Ο ισχυρισμός βασίζεται στην αντίληψη ότι η Επιτροπή μπορεί να αποφασίσει να επιβάλει προσωρινούς δασμούς πριν από την ανάκληση της αποδοχής της ανάληψης υποχρέωσης. Σύμφωνα με το άρθρο 8 παράγραφος 10 του βασικού κανονισμού αντιντάμπινγκ και το άρθρο 13 παράγραφος 10 του βασικού κανονισμού κατά των επιδοτήσεων, μπορεί να επιβληθεί προσωρινός δασμός σε περίπτωση που η έρευνα που οδήγησε στην ανάληψη υποχρέωσης δεν έχει ολοκληρωθεί. Αυτό δεν συμβαίνει στην παρούσα περίπτωση που οι έρευνες έχουν ολοκληρωθεί με την επιβολή οριστικού δασμού αντιντάμπινγκ και οριστικού αντισταθμιστικού δασμού. Επιπλέον, η εξουσιοδότηση για την ακύρωση τιμολογίων ανάληψης υποχρέωσης προκύπτει άμεσα από το άρθρο 3 παράγραφος 2 στοιχείο β) του εκτελεστικού κανονισμού (ΕΕ) αριθ. 1238/2013 και το άρθρο 2 παράγραφος 2 στοιχείο β) του εκτελεστικού κανονισμού (ΕΕ) αριθ. 1239/2013. Συνεπώς, σύμφωνα με το άρθρο 8 παράγραφος 9 του βασικού κανονισμού αντιντάμπινγκ και το άρθρο 13 παράγραφος 9 του βασικού κανονισμού κατά των επιδοτήσεων, σε περίπτωση παράβασης ή ανάκλησης της αποδοχής της ανάληψης υποχρέωσης από την Επιτροπή, θα εφαρμοστούν αυτόματα οι οριστικοί δασμοί. Ως εκ τούτου, ο ισχυρισμός απορρίφθηκε.

               (64)

               Επιπροσθέτως, έξι εισαγωγείς υπέβαλαν παρατηρήσεις σχετικά με την ακύρωση των τιμολογίων ανάληψης υποχρέωσης.

               (65)

               Δύο εισαγωγείς ισχυρίστηκαν ότι προέβησαν καλή τη πίστη σε εμπορικές συναλλαγές με την Topray Solar και δεν ήταν σε θέση να γνωρίζουν ότι η Topray Solar δεν τηρούσε την ανάληψη υποχρέωσης. Ο πρώτος εισαγωγέας ισχυρίστηκε, επίσης, ότι τα μη καλυπτόμενα προϊόντα αποτελούσαν μόνο ένα μικρό μερίδιο σε σχέση με τις ηλιακές συστοιχίες που αγόρασε από την Topray Solar. Εκτός αυτού, ο πρώτος εισαγωγέας δήλωσε ότι η ακύρωση των τιμολογίων θα ήταν καταστροφική και ότι θα καταστεί υπεύθυνος για καταστάσεις που ξεφεύγουν από τον έλεγχό του. Ο δεύτερος εισαγωγέας ισχυρίστηκε ότι είχε μόνο μία εμπορική συναλλαγή με την Topray Solar τον Αύγουστο του 2013 και ότι τότε δεν γνώριζε για την αποδοχή ανάληψης υποχρέωσης.

               (66)

               Η Επιτροπή υπενθυμίζει ότι οι εισαγωγείς θα έπρεπε να έχουν γνώση του ότι θα μπορούσε να προκύψει τελωνειακή οφειλή, εν είδει φυσιολογικού εμπορικού κινδύνου, τη στιγμή της αποδοχής της διασάφησης για θέση σε ελεύθερη κυκλοφορία, όπως περιγράφεται στις αιτιολογικές σκέψεις 11 και 12, ακόμη κι αν η προσφορά ανάληψης υποχρέωσης από τον κατασκευαστή από τον οποίο αγοράζουν, απευθείας ή όχι, έχει γίνει δεκτή από την Επιτροπή, όπως ορίζεται στην απόφαση 2013/423/ΕΕ για την αποδοχή ανάληψης υποχρέωσης, και επιβεβαιώνεται από την εκτελεστική απόφαση 2013/707/ΕΕ. Η Επιτροπή σημειώνει επίσης ότι το μη καλυπτόμενο προϊόν που αποκτήθηκε από τον πρώτο εισαγωγέα δεν αποτελούσε μόνο ένα μικρό μερίδιο: υπερέβαινε κατά πολύ το όριο των παράλληλων πωλήσεων. Επιπροσθέτως, η Επιτροπή υπογραμμίζει ότι η απόφαση 2013/423/ΕΕ δημοσιεύθηκε πριν από την ολοκλήρωση της συναλλαγής πώλησης που ανέφερε ο δεύτερος εισαγωγέας. Η Επιτροπή σημειώνει επίσης ότι κανείς εκ των εισαγωγέων δεν αμφισβήτησε ότι τα τιμολόγια ανάληψης υποχρέωσης εκδόθηκαν για προϊόντα που δεν καλύπτονταν από την ανάληψη υποχρέωσης. Συνεπώς, τα επιχειρήματα των δυο εισαγωγέων απορρίπτονται.

               (67)

               Ο τρίτος εισαγωγέας υπέβαλε μόνο την αντίστοιχη τεκμηρίωση που είχε σχέση με το τιμολόγιο ανάληψης υποχρέωσης του οποίου την ακύρωση προτείνει η Επιτροπή. Ομοίως με τους άλλους δύο εισαγωγείς που αναφέρονται στις αιτιολογικές σκέψεις 65 και 66, ο εν λόγω εισαγωγέας δεν αμφισβήτησε το γεγονός ότι το τιμολόγιο ανάληψης υποχρέωσης εκδόθηκε για προϊόν που δεν καλυπτόταν από την ανάληψη υποχρέωσης. Ως εκ τούτου, η Επιτροπή επιβεβαιώνει την αρχική της διαπίστωση ότι το τιμολόγιο πρέπει να ακυρωθεί.

               (68)

               Ο τέταρτος εξαγωγέας ισχυρίστηκε ότι δεν μπορεί να θεωρηθεί υπεύθυνος για την παράβαση της Topray Solar και ότι το τιμολόγιο ανάληψης υποχρέωσης εκδόθηκε για ηλιακές συστοιχίες, οι οποίες αποτελούν προϊόν που καλύπτεται από την ανάληψη υποχρέωσης. Επιπροσθέτως, ο εν λόγω εισαγωγέας υπέβαλε γενικές παρατηρήσεις σχετικά με την απουσία εύλογου χρονικού περιθωρίου για την υποβολή παρατηρήσεων. Ο πέμπτος εισαγωγέας υποστήριξε ότι η τιμή των ηλιακών συστοιχιών που αγόρασε από την Topray Solar υπερέβαινε σαφώς την εικαζόμενη ΕΤΕ και ότι εισήγαγε μικρότερη ή ίση ποσότητα άλλων προϊόντων (ρυθμιστές) εκτός από τις ηλιακές συστοιχίες.

               (69)

               Η Επιτροπή θυμίζει καταρχάς ότι «καλυπτόμενο προϊόν» στο πλαίσιο της ανάληψης υποχρέωσης αποτελούν μόνο οι ηλιακές συστοιχίες που αναφέρονται ρητά στην αιτιολογική σκέψη 6. Η ΕΤΕ δεν εφαρμόζεται σε προϊόντα που δεν καλύπτονται από την ανάληψη υποχρέωσης, ιδίως τις συστοιχίες εκείνες που δεν εμπίπτουν στο πεδίο εφαρμογής που καθορίζεται στην αιτιολογική σκέψη 6. Η σύγκριση της τιμής πώλησης του προϊόντος που δεν καλύπτεται από την ανάληψη υποχρέωσης με την εικαζόμενη ΕΤΕ είναι άσκοπη. Τα εν λόγω προϊόντα δεν αποτελούσαν αντικείμενο της έρευνας· για τον λόγο αυτό η τιμή τους δεν μπορεί να επαληθευτεί και να συγκριθεί με την εικαζόμενη ΕΤΕ. Η Topray Solar δεν θα έπρεπε να έχει εκδώσει κανένα τιμολόγιο ανάληψης υποχρέωσης για προϊόντα που δεν καλύπτονται από την ανάληψη υποχρέωσης. Εκδίδοντας τα εν λόγω τιμολόγια ανάληψης υποχρέωσης κατά παράβαση της ανάληψης υποχρέωσης η Topray Solar ήταν σε θέση να αποκρύψει την υπέρβαση του ορίου παράλληλων πωλήσεων. Οι πωλήσεις ρυθμιστών που αναφέρθηκαν από τον πέμπτο εισαγωγέα αποτελούν ένα πρόσθετο επίπεδο της υφιστάμενης παραβίασης του ορίου παράλληλων πωλήσεων όπως αναφέρεται στην αιτιολογική σκέψη 44. Όσον αφορά το εύλογο χρονικό περιθώριο για την υποβολή παρατηρήσεων, η Επιτροπή υπενθυμίζει ότι παρά την παράταση που χορηγήθηκε στον τέταρτο εισαγωγέα, αυτός δεν υπέβαλε περαιτέρω παρατηρήσεις επί της ουσίας της δημοσιοποίησης. Κατά συνέπεια, η Επιτροπή απορρίπτει τα εν λόγω επιχειρήματα.

               (70)

               Ο έκτος εισαγωγέας ισχυρίστηκε ότι τα άλλα προϊόντα για τα οποία εκδόθηκαν τιμολόγια ανάληψης υποχρέωσης ήταν για συστοιχίες που αποκτήθηκαν για σκοπούς επίδειξης.

               (71)

               Η Επιτροπή σημειώνει ότι, πράγματι, μέρος του τιμολογίου ανάληψης υποχρέωσης θα μπορούσε να θεωρηθεί ως δείγμα και ο εισαγωγέας θα μπορούσε να έχει ακολουθήσει την αντίστοιχη τελωνειακή διαδικασία για δείγματα ώστε να τα θέσει σε ελεύθερη κυκλοφορία στην Ένωση. Ωστόσο, αυτό δεν συνέβη και ο εισαγωγέας δεν αμφισβήτησε ότι η Τopray Solar εξέδωσε τιμολόγια ανάληψης υποχρέωσης για προϊόντα που δεν καλύπτονται από την ανάληψη υποχρέωσης. Συνεπώς, το εν λόγω επιχείρημα απορρίπτεται.

               (72)

               Ως εκ τούτου, σύμφωνα με το άρθρο 3 παράγραφος 2 στοιχείο β) του εκτελεστικού κανονισμού (ΕΕ) αριθ. 1238/2013 και το άρθρο 2 παράγραφος 2 στοιχείο β) του εκτελεστικού κανονισμού (ΕΕ) αριθ. 1239/2013, τα εν λόγω τιμολόγια κηρύσσονται άκυρα. Η τελωνειακή οφειλή που προέκυψε κατά την αποδοχή της διασάφησης για θέση σε ελεύθερη κυκλοφορία θα πρέπει να εισπραχθεί από τις εθνικές τελωνειακές αρχές, σύμφωνα με το άρθρο 105 παράγραφοι 3 έως 6 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (30), όταν τεθεί σε ισχύ η ανάκληση της ανάληψης υποχρέωσης σε σχέση με τον παραγωγό-εξαγωγέα. Οι αρμόδιες για την είσπραξη των δασμών εθνικές τελωνειακές αρχές θα ενημερωθούν σχετικά.

               (73)

               Στο πλαίσιο αυτό, η Επιτροπή υπενθυμίζει ότι, σύμφωνα με το άρθρο 3 παράγραφος 1 στοιχείο β) σε συνδυασμό με το παράρτημα III σημείο 7 του εκτελεστικού κανονισμού (ΕΕ) αριθ. 1238/2013 και σύμφωνα με το άρθρο 2 παράγραφος 1 στοιχείο β) σε συνδυασμό με το παράρτημα 2 σημείο 7 του εκτελεστικού κανονισμού (ΕΕ) αριθ. 1239/2013, οι εισαγωγές απαλλάσσονται από δασμούς μόνο σε περίπτωση που το τιμολόγιο αναφέρει την τιμή και τις τυχόν μειώσεις τιμών για το καλυπτόμενο προϊόν. Εάν οι όροι αυτοί δεν τηρούνται, οφείλονται δασμοί, ακόμη και όταν το εμπορικό τιμολόγιο που συνοδεύει τα εμπορεύματα δεν έχει ακυρωθεί από την Επιτροπή.

         Η.   ΑΝΑΚΛΗΣΗ ΤΗΣ ΑΠΟΔΟΧΗΣ ΤΗΣ ΑΝΑΛΗΨΗΣ ΥΠΟΧΡΕΩΣΗΣ ΚΑΙ ΕΠΙΒΟΛΗ ΟΡΙΣΤΙΚΩΝ ΔΑΣΜΩΝ

               (74)

               Ως εκ τούτου, σύμφωνα με το άρθρο 8 παράγραφος 9 του βασικού κανονισμού αντιντάμπινγκ, σύμφωνα με το άρθρο 13 παράγραφος 9 του βασικού κανονισμού κατά των επιδοτήσεων, καθώς και σύμφωνα με τους όρους της ανάληψης υποχρέωσης, η Επιτροπή κατέληξε στο συμπέρασμα ότι η αποδοχή της ανάληψης υποχρέωσης από τις BLD Solar και Topray Solar θα πρέπει να ανακληθεί.

               (75)

               Κατά συνέπεια, σύμφωνα με το άρθρο 8 παράγραφος 9 του βασικού κανονισμού αντιντάμπινγκ και το άρθρο 13 παράγραφος 9 του βασικού κανονισμού κατά των επιδοτήσεων, ο οριστικός δασμός αντιντάμπινγκ που επιβλήθηκε με το άρθρο 1 του εκτελεστικού κανονισμού (ΕΕ) αριθ. 1238/2013 και ο οριστικός αντισταθμιστικός δασμός που επιβλήθηκε με το άρθρο 1 του εκτελεστικού κανονισμού (ΕΕ) αριθ. 1239/2013 εφαρμόζονται αυτόματα στις εισαγωγές καταγωγής ή προέλευσης ΛΔΚ για το υπό εξέταση προϊόν το οποίο παράγεται από τις εταιρείες Topray Solar και BLD Solar από την ημέρα έναρξης ισχύος του παρόντος κανονισμού.

               (76)

               Η Επιτροπή υπενθυμίζει επίσης ότι όταν οι τελωνειακές αρχές των κρατών μελών έχουν ενδείξεις ότι η τιμή που αναγράφεται σε τιμολόγιο ανάληψης υποχρέωσης δεν αντιστοιχεί στην τιμή που καταβλήθηκε στην πραγματικότητα, θα πρέπει να ερευνούν αν παραβιάστηκε η απαίτηση να συμπεριλαμβάνονται τυχόν μειώσεις τιμών στα τιμολόγια ανάληψης υποχρέωσης ή δεν τηρήθηκε η ΕΤΕ. Αν οι τελωνειακές αρχές των κρατών μελών καταλήξουν ότι υπήρξε παραβίαση ή ότι δεν τηρήθηκε η ETE, θα πρέπει, ως συνέπεια, να εισπράττουν τους δασμούς. Με βάση το άρθρο 4 παράγραφος 3 της Συνθήκης, για να διευκολυνθεί η εργασία των τελωνειακών αρχών των κρατών μελών, η Επιτροπή θα πρέπει να κοινοποιεί σε τέτοιες περιπτώσεις το εμπιστευτικό κείμενο και άλλες πληροφορίες της ανάληψης υποχρέωσης με μοναδικό σκοπό την τήρηση των εθνικών διαδικασιών.

               (77)

               Για ενημερωτικούς σκοπούς, στον πίνακα του παραρτήματος ΙΙ του παρόντος κανονισμού παρατίθενται οι παραγωγοί-εξαγωγείς για τους οποίους δεν επηρεάζεται η αποδοχή της ανάληψης υποχρέωσης σύμφωνα με την εκτελεστική απόφαση 2013/707/ΕΕ,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ανακαλείται με τον παρόντα κανονισμό η αποδοχή της ανάληψης υποχρέωσης σε σχέση με τις ακόλουθες εταιρείες:

               Επωνυμία της εταιρείας

               Πρόσθετος κωδικός TARIC

               Shenzhen Topray Solar Co. Ltd, Shanxi Topray Solar Co. Ltd, Leshan Topray Cell Co. Ltd, και η συνδεδεμένη εταιρεία τους στην Ένωση

               B880

               Yuhuan BLD Solar Technology Co. Ltd, Zhejiang BLD Solar Technology Co. Ltd

               B899

         Άρθρο 2
   1.   Τα τιμολόγια ανάληψης υποχρέωσης που απαριθμούνται στο παράρτημα I του παρόντος κανονισμού είναι άκυρα.
   2.   Εισπράττονται οι δασμοί αντιντάμπινγκ και οι αντισταθμιστικοί δασμοί που οφείλονται κατά την αποδοχή της τελωνειακής διασάφησης για θέση σε ελεύθερη κυκλοφορία βάσει του άρθρου 3 παράγραφος 2 στοιχείο β) του εκτελεστικού κανονισμού (ΕΕ) αριθ. 1238/2013 και του άρθρου 2 παράγραφος 2 στοιχείο β) του εκτελεστικού κανονισμού (ΕΕ) αριθ. 1239/2013.
   Άρθρο 3
   1.   Όταν οι τελωνειακές αρχές έχουν ενδείξεις ότι η τιμή που αναγράφεται στο τιμολόγιο ανάληψης υποχρέωσης, σύμφωνα με το άρθρο 3 παράγραφος 1 στοιχείο β) του εκτελεστικού κανονισμού (ΕΕ) αριθ. 1238/2013 και σύμφωνα με το άρθρο 2 παράγραφος 1 στοιχείο β) του εκτελεστικού κανονισμού (EΕ) αριθ. 1239/2013, το οποίο εκδίδεται από κάποια από τις εταιρείες για τις οποίες είχε γίνει αρχικά αποδεκτή η ανάληψη υποχρεώσεων με την εκτελεστική απόφαση 2013/707/ΕΕ δεν αντιστοιχεί στην καταβληθείσα τιμή και ότι, ως εκ τούτου, οι εταιρείες αυτές ίσως παραβίασαν την ανάληψη υποχρέωσης, οι τελωνειακές αρχές μπορούν, αν χρειαστεί για τον σκοπό της διενέργειας εθνικών διαδικασιών, να ζητήσουν από την Επιτροπή να τους κοινοποιήσει αντίγραφο της ανάληψης υποχρέωσης και άλλες πληροφορίες, προκειμένου να επαληθεύσουν την εφαρμοστέα ελάχιστη τιμή εισαγωγής (ΕΤΕ) την ημέρα της έκδοσης του τιμολογίου ανάληψης υποχρέωσης.
   2.   Αν η επαλήθευση αυτή αποκαλύψει ότι η καταβληθείσα τιμή είναι χαμηλότερη από την ΕΤΕ, εισπράττονται οι δασμοί που οφείλονται βάσει του άρθρου 8 παράγραφος 9 του κανονισμού (ΕΕ) 2016/1036 και του άρθρου 13 παράγραφος 9 του κανονισμού (ΕΕ) 2016/1037.
   Αν η επαλήθευση αυτή αποκαλύψει ότι οι εκπτώσεις και οι μειώσεις τιμών δεν περιλήφθηκαν στο εμπορικό τιμολόγιο, εισπράττονται οι δασμοί που οφείλονται βάσει του άρθρου 3 παράγραφος 2 στοιχείο α) του εκτελεστικού κανονισμού (ΕΕ) 1238/2013 και του άρθρου 2 παράγραφος 2 στοιχείο α) του εκτελεστικού κανονισμού (ΕΕ) αριθ. 1239/2013.
   3.   Οι πληροφορίες σύμφωνα με την παράγραφο 1 μπορούν να χρησιμοποιούνται μόνο για τον σκοπό της επιβολής δασμών που οφείλονται σύμφωνα με το άρθρο 3 παράγραφος 2 στοιχείο α) του εκτελεστικού κανονισμού (EΕ) αριθ. 1238/2013 και σύμφωνα με το άρθρο 2 παράγραφος 2 στοιχείο α) του εκτελεστικού κανονισμού (EΕ) αριθ. 1239/2013. Στο πλαίσιο αυτό, οι τελωνειακές αρχές των κρατών μελών μπορούν να παράσχουν στον οφειλέτη των εν λόγω δασμών τις πληροφορίες αυτές με μοναδικό σκοπό την προάσπιση των δικαιωμάτων τους άμυνας. Οι πληροφορίες αυτές δεν μπορούν να κοινοποιηθούν σε καμία περίπτωση σε τρίτα μέρη.
   Άρθρο 4
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1η Αυγούστου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 176 της 30.6.2016, σ. 21.

      (2)  ΕΕ L 176 της 30.6.2016, σ. 55.

      (3)  ΕΕ L 325 της 5.12.2013, σ. 1.

      (4)  ΕΕ L 325 της 5.12.2013, σ. 66.

      (5)  ΕΕ L 152 της 5.6.2013, σ. 5.

      (6)  ΕΕ L 209 της 3.8.2013, σ. 26.

      (7)  ΕΕ L 209 της 3.8.2013, σ. 1.

      (8)  ΕΕ L 325 της 5.12.2013, σ. 214.

      (9)  ΕΕ L 270 της 11.9.2014, σ. 6.

      (10)  ΕΕ L 139 της 5.6.2015, σ. 30.

      (11)  ΕΕ L 218 της 19.8.2015, σ. 1.

      (12)  ΕΕ L 295 της 12.11.2015, σ. 23.

      (13)  ΕΕ C 405 της 5.12.2015, σ. 8.

      (14)  ΕΕ C 405 της 5.12.2015, σ. 20.

      (15)  ΕΕ C 405 της 5.12.2015, σ. 33.

      (16)  ΕΕ L 23 της 29.1.2016, σ. 47.

      (17)  ΕΕ L 37 της 12.2.2016, σ. 76.

      (18)  ΕΕ L 37 της 12.2.2016, σ. 56.

      (19)  ΕΕ L 170 της 29.6.2016, σ. 5.

      (20)  ΕΕ L 222 της 17.8.2016, σ. 10.

      (21)  ΕΕ L 228 της 23.8.2016, σ. 16.

      (22)  ΕΕ L 308 της 16.11.2016, σ. 8.

      (23)  ΕΕ L 333 της 8.12.2016, σ. 4.

      (24)  ΕΕ L 56 της 3.3.2017, σ. 1.

      (25)  ΕΕ L 56 της 3.3.2017, σ. 131.

      (26)  ΕΕ C 67 της 3.3.2017, σ. 16.

      (27)  ΕΕ L 71 της 16.3.2017, σ. 5.

      (28)  ΕΕ L 86 της 31.3.2017, σ. 14.

      (29)  ΕΕ L 142 της 2.6.2017, σ. 43.

      (30)  ΕΕ L 269 της 10.10.2013, σ. 1.

      ΠΑΡΑΡΤΗΜΑ I
      Κατάλογος των τιμολογίων ανάληψης υποχρέωσης που εκδόθηκαν από τις Shenzhen Topray Solar Co. Ltd, Shanxi Topray Solar Co. Ltd ή Leshan Topray Cell Co. Ltd, τα οποία κηρύσσονται άκυρα:

                  Αριθμός εμπορικού τιμολογίου που συνοδεύει εμπορεύματα τα οποία υπόκεινται σε ανάληψη υποχρέωσης

                  Ημερομηνία

                  XD2013092301

                  23.9.2013

                  XD2015042401

                  24.4.2015

                  XD2016041802

                  18.4.2016

                  XD2014060401

                  4.6.2014

                  XD2014061102

                  11.6.2014

                  XD2014061104

                  11.6.2014

                  XD2014071001

                  10.7.2014

                  XD2014071801

                  18.7.2014

                  XD2014072301

                  23.7.2014

                  XD2014080201

                  2.8.2014

                  XD2014091201

                  12.9.2014

                  XD2014120501

                  5.12.2014

                  XD2014121902

                  19.12.2014

                  XD2014122602

                  26.12.2014

                  XD2015021001

                  10.2.2015

                  XD2015021501

                  15.2.2015

                  XD2015032601

                  26.3.2015

                  XD2015041201

                  12.4.2015

                  XD2015052001

                  20.5.2015

                  XD2015052002

                  20.5.2015

                  XD2015060401

                  4.6.2015

                  XD2015060402

                  4.6.2015

                  XD2015062701

                  27.6.2015

                  XD2015062701-R

                  5.7.2016

                  XD2015071001

                  10.7.2015

                  XD2015071001-R

                  5.7.2016

                  XD2015072803

                  28.7.2015

                  XD2015072804

                  28.7.2015

                  XD2015081401

                  14.8.2015

                  XD2015081401-R

                  5.7.2016

                  XD2015092401

                  24.9.2015

                  XD2015093003

                  30.9.2015

                  XD2015120801

                  8.12.2015

                  XD2015122101

                  21.12.2015

                  XD2015122401

                  24.12.2015

                  XD2016010701

                  7.1.2016

                  XD2016011101

                  11.1.2016

                  XD2016032001

                  20.3.2016

                  XD2016032801

                  28.3.2016

                  XD2016041501

                  15.4.2016

                  XD2016041801

                  18.4.2016

                  XD2016052701

                  27.5.2016

                  XD2016061702

                  17.6.2016

                  XD2016062401

                  24.6.2016

                  XD2016071201

                  12.7.2016

                  XD2014021901

                  19.2.2014

                  XD2016011001

                  10.1.2016

                  XD2016011002

                  10.1.2016

                  XD2016051502

                  15.5.2016

                  XD2015091801

                  18.9.2015

                  XD2014111401

                  14.11.2014

                  XD2014032801

                  28.3.2014

                  XD2014050901

                  9.5.2014

                  XD2014080601

                  6.8.2014

                  XD2014082801

                  28.8.2014

                  XD2014091901

                  19.9.2014

                  XD2014121901

                  19.12.2014

                  XD2015020602

                  6.2.2015

                  XD2015032001

                  20.3.2015

                  XD2015052201

                  22.5.2015

                  XD2015062702

                  27.6.2015

                  XD2015091803

                  18.9.2015

                  XD2015101601

                  16.10.2015

                  XD2015112602

                  26.11.2015

                  XD2015123102

                  31.12.2015

                  XD2016042002

                  20.4.2016

                  XD2016052002

                  20.5.2016

                  XD2016071801

                  18.7.2016

                  XD2016072702

                  27.7.2016

                  XD2016092601

                  26.9.2016

                  XD2015021002

                  10.2.2015

                  XD2015021502

                  15.2.2015

                  XD2015032602

                  26.3.2015

                  XD2015112601

                  26.11.2015

                  XD2016020301

                  3.2.2016

                  XD2016042701

                  27.4.2016

                  XD2016061701

                  17.6.2016

                  XD2016062801

                  28.6.2016

                  XD2016070101

                  1.7.2016

                  XD2015051302

                  13.5.2015

                  XD2016090501

                  5.9.2016

                  XD2016072701

                  27.7.2016

      ΠΑΡΑΡΤΗΜΑ II
      Κατάλογος εταιρειών:

                  Επωνυμία της εταιρείας

                  Πρόσθετος κωδικός TARIC

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Zheijiang Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Shine Science and Technology Co. Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai Chaori Solar Energy Science & Technology Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co. Ltd

                  B878

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Taichang Electronic Co. Ltd
                  China Machinery Engineering Wuxi Co.Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yuhuan Sinosola Science & Technology Co. Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920


title: Εκτελεστικός κανονισμός (ΕΕ) αριθ. 328/2014 της Επιτροπής, της 26ης Μαρτίου 2014 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Miele Varesino (ΠΟΠ)]

text:
               1.4.2014

               EL

               Επίσημη Εφημερίδα της Ευρωπαϊκής Ένωσης

               L 98/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 328/2014 ΤΗΣ ΕΠΙΤΡΟΠΉΣ
   της 26ης Μαρτίου 2014
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Miele Varesino (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Ιταλία για την καταχώριση της ονομασίας «Miele Varesino» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία «Miele Varesino» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Μαρτίου 2014.

            Για την Επιτροπή,

            εξ ονόματος του Προέδρου,

         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 317 της 31.10.2013, σ. 13.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση τα οποία απαριθμούνται στο παράρτημα I της Συνθήκης:
      Κλάση 1.4. Λοιπά προϊόντα ζωικής προέλευσης (αυγά, μέλι, διάφορα γαλακτοκομικά προϊόντα πλην βουτύρου κ.λπ.)
      ΙΤΑΛΙΑ
      Miele Varesino (ΠΟΠ)